prajā vai nárastatsárvābhyaḥ prajā́bhya āha taddhi sámr̥ddhaṃ yáśca véda yáśca ná sādhvánvavocatsādhvánvavocadítyeva vísr̥jyante yádadyá hotr̥várye jihmaṃcákṣuḥ parā́patat agniṣṭatpúnarā́bhriyājjātávedā vícarṣaṇiríti yáthā yānágre 'gnī́nhotrā́ya prā́vr̥ṇata te prā́dhanvannevaṃ yanmé 'tra pravareṇā́māyi tánme púnarā́pyāyayétyevaìtádāha tátho hāsyaitatpúnarā́pyāyate